Teamlærer på ÅSG

2021/22

Indhold

[Introduktion til arbejdet om klasserne 2](#_Toc75771323)

[Lærerteam, studievejleder og uddannelsesleder 2](#_Toc75771324)

[Klassens lærerteam og teamlæreren 2](#_Toc75771325)

[Ansvarsområder 2](#_Toc75771326)

[Teamlærer 2](#_Toc75771327)

[Studievejledere 3](#_Toc75771328)

[Uddannelsesledere 3](#_Toc75771329)

[Samarbejdet mellem teamlærer, studievejleder og uddannelsesleder 3](#_Toc75771330)

[Datainformeret klasseledelse 4](#_Toc75771331)

[Klasseprofil 4](#_Toc75771332)

[Forsømmelseshåndtering 4](#_Toc75771333)

[Mødeaktivitet 4](#_Toc75771334)

# Introduktion til arbejdet om klasserne

## Lærerteam, studievejleder og uddannelsesleder

Klassen opleves af eleven som rammen om tiden i studieretningsgymnasiet til forskel fra grundforløbet i 1g, hvor studiegruppen er den primære tilknytningsenhed understøttet af relationen til kontaktlæreren og holdet. En god og velfungerende klasse kan være med til at udfolde den enkelte elevs potentiale og sikre, at elever som ellers ville have svært ved at gennemføre gymnasiet kommer godt igennem både fagligt og socialt. Lærernes kontinuerlige pædagogiske samarbejde om klassen er i høj grad med til at fastholde og udvikle en velfungerende klasse. Strukturelt er samarbejdet omkring klasserne bundet op på team, studievejleder og uddannelsesleder samt ressourcepersoner som læsevejleder og matematikvejleder.

I denne folder har vi forsøgt at beskrive, hvilke roller team tænkes at varetage i forbindelse med klasser i skoleåret 2021-22. Dernæst følger en beskrivelse af studievejledernes og uddannelsesledernes roller. Beskrivelsen er ikke udtømmende, men snarere en oversigt over vigtige brudflader mellem lærerteam, studievejleder og uddannelsesleder.

Lovgrundlaget for teamlærerfunktionen og klassens lærerteam fremgår af [bekendtgørelsen om de gymnasiale uddannelser](https://www.retsinformation.dk/Forms/R0710.aspx?id=191190).

## Klassens lærerteam og teamlæreren

Til hver studieretningsklasse på skolen er tilknyttet et lærerteam som er de faglærere, der har hele klassen. Lærere, der har en delmængde af klassens elever til et sprog-, kunstnerisk- eller valgfag, kan tilknyttes efter behov ligesom der kan være særlige forhold i papegøjeklasser. Arbejdet i klassens lærerteam tilrettelægges af en teamlærer i samarbejde med klassens uddannelsesleder. Lærerteamets overordnede ansvar er at kvalificere, koordinere og udvikle den undervisning, som foregår i klassen. Ydermere er det alle faglæreres ansvar at være løbende opmærksom på den enkelte elevs trivsel og sikre at eleven gives videre til teamlærer eller studievejledningen, hvis man bliver opmærksom på at en elev mistrives på ÅSG.

Teamlærerens ansvar er særligt, at den enkelte elevs trivsel varetages i forhold til den klasse, som eleven er i. Det er selvfølgeligt, at teamlæreren arbejder tæt sammen med klassens lærerteam og uddannelsesleder samt en af skolens studievejledere ved behov. Desuden kan øvrige ressourcepersoner som læse- og matematikvejleder inddrages i arbejdet omkring klassen.

Nedenfor gives et overblik over teamets ansvarsområder – hvad de nærmere består i, og hvilke retningslinjer de udføres efter.

## Ansvarsområder

### Teamlærer

* Løbende opmærksomhed på enkeltelevers og klassens faglige og sociale trivsel. Herunder henvise elever, der har brug for personlig eller studiefaglig støtte til studievejledningen.
* Ansvar for at indhente informationer fra klassens lærerteam til brug for møder med uddannelseslederen, opmærksomhed på elevernes forsømmelsestal og klasserumskulturen samt sager i LUDUS.
* Deltagelse i jævnlige ca. 30 minutters skemalagte møder med klassens uddannelsesleder og studievejleder og sikre et tilbageløb til lærerteamet fra disse møder.
* I samarbejde med klassens uddannelsesleder identificere og udarbejde særlige pædagogiske indsatser, der understøtter klassens udvikling. En sådan indsats kan organiseres som et projekt, hvor uddannelsesleder er projektejer og teamlæreren leder projektet. Lærerteam udgør projektgruppen. Studievejledere, læsevejledere og andre kan inddrages som ressourcepersoner.
* Sikre at lærerteamet løbende har dialog om den fælles- og enkeltfaglige progression i klassen. Herunder sikre, at FF-forløbene fastlægges inden for skolens FF-ramme, at studieretningsdage afvikles og at studieplanen opdateres.
* Koordinering af aktiviteter, der udvikler elevernes almene dannelseskompetencer og studiekompetencer.
* Ansvarlig for planlægning og gennemførsel af klasselektioner i skoleåret. Fx 1. skoledag, 3.g morgenmad, skolefest mv.
* Sikre at der nedsættes et klasseråd og min. 1 gang pr. semester mødes med dette.

### Studievejledere

* I udvalgte klasser deltage i jævnlige 30 minutters møder med teamlærer og uddannelsesledere.
* Agerer ressourcepersoner for klasseteams og uddannelsesledere. Studievejledningens kompetencer og ideer til klasseinitiativer præsenteres på et fælles møde i efteråret.
* Aftaler med elever med særlige forsømmelsesudfordringer omkring hjælp til aflevering af skriftlige opgaver herunder planlægning og opfølgning.
* Er synlige og tilgængelige for elever, der har et umiddelbart behov for at tale med en studievejleder.
* Gruppesamtale med overflyttede elever senest en måned efter de er startet for at diskutere deres trivsel og deres arbejdsindsats
* Udbud af ”planlægnings- og strukturkurser” for grupper af særligt udfordrede elever
* Samtaler med frafaldstruede elever med henblik på at sikre gennemførsel
* Ugentlige studievejledermøder med særligt fokus på bl.a. frafaldstruede elever og klasser med særlige udfordringer.

### Uddannelsesledere

* Har det overordnede ansvar for klassens faglige udvikling og sociale trivsel.
* Indkalder til og er mødeleder på skemalagte 30 minutters møder med Teamlærere og studievejledere
* Projektejere på klassens eventuelle projekter
* Sanktionering af elever

## Samarbejdet mellem teamlærer, studievejleder og uddannelsesleder

For at kvalificere udvekslingen af informationer mellem team, studievejledere og uddannelsesledere omkring klassen og enkelte elevers trivsel sættes der fokus på det personlige møde mellem team, studievejleder og uddannelsesleder. Der skemalægges jævnlige møder pr. klasse af 30 minutters varighed for klassens uddannelsesleder og teamlærer. Mødet er tænkt som en platform til erfaringsudveksling, status på klassen og enkeltelever samt opfølgning på eventuelle projekter eller pædagogiske indsatser i klassen. Studievejledningen deltager som udgangspunkt i møderne, medmindre der ikke er behov herfor.

Uddannelseslederen er ansvarlig for mødet og mødet kan aflyses eller justeres afhængig af den pågældende klasse. Frafaldstruede elever behandles altid på mødet. Derfor behandles elever, som har modtaget bekymringsbreve i forbindelse med oprykning til 2. eller 3.g altid på første møde efter ferien.

Uddannelsesleder er ansvarlig for dagsorden er mødeleder og sanktionerer enkeltelever efter mødet. Teamlæreren er ansvarlig for på mødet at kunne præsentere en kort status på forsømmelser og trivsel. Her er det vigtigt, at teamet forud for mødet indhenter informationer fra lærerteam for at opnå en så dækkende beskrivelse af problemstillinger i klassen som muligt.

# Datainformeret klasseledelse

På Århus Statsgymnasium arbejder vi datainformeret med klassens faglige udvikling og sociale trivsel. Det betyder, at vi løbende indhenter og analyserer en række indikatorer, der kan bruges som afsæt for en pædagogisk indsats. Centrale indikatorer i arbejdet med klassen er klassens forsømmelsestal og -mønstre, karakterniveau og -spredning, resultater af screeninger, elevsammensætning og frafald. I forbindelse med en særlig pædagogisk indsats i en klasse kan der arbejdes med yderligere relevante indikatorer, fx hvilke læringsstile der fører til størst læringsudbytte, relationelle forhold imellem elever eller grupper af elever, sociale og kulturelle forhold i klassen mv.

## Klasseprofil

I løbet af grundforløbet indsamles en større mængde data om den enkelte elev. Data samles i en klasseprofil, der udbygges med en prosaisk beskrivelse af klassen. Profilen er på denne måde en summarisk klasseevaluering med fokus på samspillet mellem de enkelte elevers forudsætninger for at indgå i fagligt samarbejde med hinanden, som kan bruges i det videre pædagogiske arbejde med studieretningsklassen.

Profilen skal bruges på klassemøderne til at kvalificere den pædagogiske tilrettelæggelse og det mere generelle lærersamarbejde om klassen i forhold til særlige forhold og udfordringer i den enkelte klasse.

# Forsømmelseshåndtering

Det er vigtigt, at teamet tidligt viser opmærksomhed for den enkelte elevs forsømmelser. Derfor er den tidlige konfrontation vigtig, hvorfor der hurtigt skal finde samtale sted med elever, der forsømmer lektioner eller ikke afleverer opgaver enten i form af en samtale med en faglærer, teamlærer eller studievejleder.

I den enkelte klasse, er det klasseteamet anført af teamlæreren, der sikrer at elevernes forsømmelser holdes på et minimum. Dette gøres gennem fælles retningslinjer for opgørelse af tilstedeværelse jf. skolens studie- og ordensregler, løbende opfølgning på ikke-afleverede opgaver samt konfrontation i forbindelse med manglende fremmøde og opgaver.

Teamlæreren skal melde ind til uddannelsesleder med status på problematiske enkeltelevers forsømmelser og handlingen på disse – herunder eventuelt med forslag til sanktion givet af uddannelsesleder. Der sker på de jævnligt skemalagte møder. Teamet kan indstille forskellige typer handlinger i forbindelse med elevens forsømmelser:

* Samtale enten med team eller med studievejleder
* Sanktion af uddannelsesleder (skriftlig advarsel, eksamen i alle fag, fratagelse af SU)

Beslutningen om iværksættelse af ovenstående handlinger sker efter samtale med uddannelsesleder. I udgangspunktet tager teamet den første kontakt med eleven i forhold til forsømmelser vedrørende fremmødefravær og studievejleder ved skriftligt fravær.

# Mødeaktivitet

I løbet af skoleåret er der en række forskellige møder tilknyttet arbejdet omkring klasserne. Nedenstående oversigt over mødeaktivitet er de møder der planlægges i alle klasser. Mødeaktiviteten i den enkelte klasse justeres af klassens uddannelsesleder efter behov, således at der i udvalgte klasser kan holdes ekstra klasse-, team- eller temamøder hvis der er behov for en særlig indsats. I klasser hvor en særlig pædagogisk indsats er nødvendig må påregnes flere klassemøder.

|  |  |  |  |
| --- | --- | --- | --- |
| Niveau | Hvornår | Hvad | Hvem |
| Efterår | | | |
| 2 og 3g | Uge 33 | Pædagogisk ledelsesmøde  Primære formål: Opsamling på teammøder og gennemgang af de enkelte klasser. Træffe beslutning om prioritering af klasser herunder hvor der skal være fast studievejledertilknytning og i hvilket omfang. Igangsætning af særlige klasseindsatser. | Uddannelsesledere |
| 2 og 3g | Uge 34 | Teammøde  Primære formål: Opstart på samarbejdet mellem teamlærer og uddannelsesleder og forventningsafstemning mellem teamlærer og uddannelsesleder.   * Opsamling på klassens opstart efter ferien og eventuelle pædagogiske indsatser i skoleåret. * Frafaldstruede elever og elever, der har modtaget bekymringsbrev og tilflyttere. * Forventningsafstemning mellem teamlærer og uddannelsesleder – hvilket behov har den pågældende klasse i år. * Planlægning af kommende klassemøder | Teamlærer  Uddannelsesleder  Studievejleder (kun 2.g) |
| 2 og 3g | Uge 34-36 | Klassemøde  Primære formål: Præsentation af klassen for nye lærere og forberedelse af samarbejde og pædagogiske forhold, der har betydning for tilrettelæggelsen.   * Præsentation og karakteristik af klassen v. Teamlærer. * Førstehåndsindtryk af klassen efter ferien. * Koordinering af FF-forløb og begrebspar. * Aftaler om faglige samarbejder. * Information om studietur v. rejselærerne * Indledende drøftelse om pædagogisk praksis og initiativer i kommende skoleår. | Lærerteam (det nye)  (Evt. uddannelsesleder og/eller studievejleder) |
| 2 og 3g | Uge 39 | Teammøde  Primære formål: Opfølgning på klassemødet og igangsætning af evt. større pædagogiske projekter i klassen.   * Opsamling på klassemødet og pædagogiske indsatser i skoleåret (2.g) * Status på studieretningstoning og studieretningsdage i efteråret. * Beskrivelsen af studieretningen i LUDUS justeres * Status på klassen, enkeltelever og forsømmelser. | Teamlærer  Uddannelsesleder  (evt. studievejleder) |
| 1, 2 og 3g | Uge 46 | Teammøde  Primære formål: Opstart på samarbejdet mellem teamlærer og uddannelsesleder og forventningsafstemning mellem teamlærer og uddannelsesleder (1g). Opfølgning på særlige pædagogiske indsatser i klassen (2 og 3g).   * Planlægning af kommende klassemøder (1 og 3g) * Gennemgang af klasseprofil (1g) * Karakterblik (2 og 3g) med særligt fokus på fagligt svage elever. * Status på klassen, enkeltelever og forsømmelser. | Teamlærer  Uddannelsesleder  (evt. studievejleder) |
| 1g | Uge 47-48 | Klassemøde  Primære formål: Identifikation, kvalificering og igangsætning af særlige pædagogiske indsatsområder i klassen.   * Udarbejdelse af klasseprofil på baggrund af de indsamlede tests herunder diskussion af klassen og enkeltelever * Diskussion af hvordan der arbejdes med studieteknik i de enkelte fag * Studieretningstoning i fagene herunder ideer til studieretningsdag. * Udvælgelse Talenter til Akademiet for Talenfulde Unge | Lærerteam  (Evt. uddannelsesleder og/eller studievejleder) |
| 1, 2 og 3g | Uge 49 | Pædagogisk ledelsesmøde  Opsamling på teammøder og gennemgang af de enkelte klasser. Træffe beslutning om prioritering af klasser, herunder hvor der skal være fast studievejledertilknytning og i hvilket omfang. Igangsætning og justering af særlige klasseindsatser. Særligt fokus på gennemførsel i 3.g.  Fastlæggelse af tema for studieretnings-/temamøde. | Uddannelsesledere |
| 1, 2 og 3g | Efterår – teamlærere indkalder | Klasserådsmøde  Primære formål: Klasserådet får muligheden for at bringe eventuelle forhold frem, der har betydning for klassens og enkeltelevers trivsel, således at klassens lærerteam har mulighed for at agere herefter.   * Trivsel * Arbejdsformer * Fagligt (ambitions) niveau * Klassens engagement i ÅSG * Samarbejder på tværs | Teamlærer  Klasserådet |
| Forår | | | |
| 1, 2 og 3g | Uge 2 | Teammøde  Primære formål: Opsamling på klassens ETU og omsætning af denne til pædagogiske handlinger.   * Konkrete tiltag i forbindelse med enkeltelevers SRP. * Planlægning af kommende klassemøder (2g) * Opsamling på klassens svar i ETU og evt. videre forløb for klassen. * Etablering af studieplan og beskrivelse i LUDUS (1g) * Status på klassen, enkeltelever og forsømmelser. | Teamlærer  Uddannelsesleder  (evt. studievejleder) |
| 1, 2 og 3g | Uge 4 | Pædagogisk ledelsesmøde  Opsamling på teammøder og gennemgang af de enkelte klasser.  Opsamling på national trivselsmåling. | Uddannelsesledere |
| 1, 2 og 3g | Forår – teamlærere indkalder | Klasserådsmøde  Primære formål: Klasserådet får muligheden for at bringe eventuelle forhold frem, der har betydning for klassens og enkeltelevers trivsel, således at klassens lærerteam har mulighed for at agere herefter.   * Trivsel * Arbejdsformer * Fagligt (ambitions) niveau * Klassens engagement i ÅSG * Samarbejder på tværs | Teamlærer  Klasserådet |
| 1, 2 og 3g | Uge 9 | Teammøde  Primære formål: Opfølgning på klassemødet (2g) og evt. særlige pædagogiske indsatser i klassen.   * Planlægning af kommende klassemøder (1g) * Overblik over standpunktskarakterer med særligt fokus på frafaldstruede elever. * Opsamling på forældrekonsultationer. * Opdatere studieplan (2g) * Status på klassen, enkeltelever og forsømmelser. | Teamlærer  Uddannelsesleder  (evt. studievejleder) |
| 1, 2 og 3g | Uge 16 | Teammøde  Primære formål: Evaluering af skoleåret.   * Opsamling på studieretningsaktiviteter i klassen i løbet af skoleåret. * Opsamling på og evaluering af pædagogiske initiativer målrettet klassen eller enkeltelever. * Status på klassen, enkeltelever og forsømmelser. | Teamlærer  Uddannelsesleder  (evt. studievejleder) |
| 1, 2 og 3g | Uge 17 | Pædagogisk ledelsesmøde  Opsamling på teammøder og gennemgang af de enkelte klasser. Evaluering af skoleåret | Uddannelsesledere |
| 1 og 2g | Uge 20 | Teammøde  Primære formål: Opsamling på elever med særlige forsømmelsesudfordringer   * Status på klassen, enkeltelever og forsømmelser. | Teamlærer  Uddannelsesleder  (evt. studievejleder) |
| 1 og 2g | 28. juni 2018 | Afsluttende evalueringsmøde  Primære formål: Træffe beslutning om elevers oprykning og identificere frafaldstruede elever.   * Oprykning til 2/3g | Teamlærere  Studievejledere  Uddannelsesledere |